**Hannu Ilmari Stark** (s. 17. lokakuuta 1976 Rovaniemi), tunnetaan paremmin taiteilijanimellään **Hannibal**, on suomalainen rap-artisti ja levy-yhtiö Joku Roti Recordsin perustaja. Hannibal aloitti uransa Tulenkantajat -nimisessä rap/funk -yhtyeessä vuonna 1998 ja muodosti myöhemmin samassa yhtyeessä toimineen Sopan kanssa Hannibal & Soppa -rap-duon. Duon hajottua Hannibal jatkoi uraansa soolona ja Joku Roti Mafian kanssa.

Ura
---

### Tulenkantajat

*Pääartikkeli: Tulenkantajat*
Hannibal aloitti uransa funk -tyylistä hip hopia soittavassa Tulenkantajat -yhtyeessä. Se perustettiin Rovaniemellä syksyllä 1998 ja siihen kuuluivat myös Herra Soppa, Marko Olavi Ylianttila, Herra Hadji, UnikJage, J. Karttimo ja Tomba Krutsin. Yhtye ehti julkaista kaiken kaikkiaan kolme studioalbumia, *Tulenkantajat* (2001), *Teillä laki, meillä laulu* (2002) ja *Hyvää syntymäpäivää rouva presidentti* (2003). Tulenkantajat hajosivat vuonna 2004.

### Hannibal & Soppa

*Pääartikkeli: Hannibal & Soppa*
Tulenkantajien siirryttyä telakalle perustivat yhtyeen MC:t Hannibal ja Soppa oman hip hop duon vuonna 2005. Duo julkaisi kaksi omakustannelevyä: *Promoa huudeilles* (2005) ja *Sun huudit ei oo seiffit* (2006) sekä kolme studioalbumia: *Pahat viinit* (2005), *Meiän asia* (2007), joista ensimmäinen julkaistiin 3rd Rail Musicin ja jälkimmäinen Hannibalin perustaman levy-yhtiön Joku Roti Recordsin kautta. Hannibal & Soppa hajosi heinäkuussa 2009, ja Soppa erotettiin Joku Roti Recordsin hallituksesta päihdeongelman takia. Hajoamisen jälkeen Soppa ei ole ollut enää missään tekemisissä Hannibalin tai muiden Joku Roti Recordsin artistien kanssa.

### Soolo

Hannibalin ensimmäinen soololevy *Streets of Nekala* julkaistiin keväällä 2009 Joku Roti Recordsin kautta. Albumilla vaikuttaa vahvasti Joku Roti Recordsin henkilöstö, joten albumi julkaistiin artistinimellä *Hannibal & Joku Roti Mafia*. Albumi sijoittui ilmestymisviikollaan (14/2009) Suomen virallisen listan 36. sijalle. Toinen sooloalbumi *Ad Portas* julkaistiin 5. toukokuuta 2010 ja se debytoi ilmestymisviikollaan (10/2010) Suomen virallisella albumilistalla sijalla 32. Myös tämän albumin julkaisi Joku Roti Records ja se julkaistiin edellisenkin tavoin *Hannibal & Joku Roti Mafia* -artistinimellä. Hannibalin kolmas sooloalbumi *Viimiseen hengenvetoon* julkaistiin 9. marraskuuta 2011. Sen julkaisivat yhteistyössä Joku Roti ja Monsp. Albumi on ikään kuin jatko osa *Ad Portasille* ja se on Hannibalin mukaan viimeinen *Hannibal & Joku Roti Mafia* -nimellä julkaistava äänite. Hannibal kuitenkin kertoi Redrum-187:n haastattelussa jatkavansa musiikin tekoa nimellä *Hannibal Stark*. *Viimiseen hengenvetoon* nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012.

### Muut projektit

Getto-Aki, Hannibal, Edorf ja DJ Massimo syyskuussa 2009.
Tulenkantajien ja Hannibalin & Sopan lisäksi Hannibal on ollut mukana monissa muissakin yhtyeissä ja projekteissa. Hän oli osana Pahat Viinit -kokoonpanoa yhdessä Sopan, Kilari Audion, Massimon ja Hullu-Jukin kanssa. Hannibal, Soppa, Jodarok, Dxxxa D ja A. Paskiainen muodostivat puolestaan Koodipossen, jonka ainoaksi jäänyt albumi *Mutka matkassa* julkaistiin Soon Come Recordingsin kautta vuonna 2007. 

Ei Toivotut Lapset oli Hannibalin, Sopan, Jodarokin ja Seyed Alin projekti kun taas Anno Fallossa vaikuttivat Hannibalin ja Sopan lisäksi Dxxxa D, Hra Piru ja Käsmä. Anno Fallo ehti julkaista Poko Recordsin kautta singlen "Lapin gangsta" vuonna 2001 ja *Helmiä sioilta* EP:n, jonka julkaisi Roku Records vuonna 2005. 

Hannibal kuuluu myös Tykopaatin, Edorfin ja Kilari Audion kanssa Hobo News -nimiseen kantriyhtyeeseen. Yhtye aloitti toimintansa vuonna 2009. Hannibal julkaisi Roitown Ink -yhtyeestä tutun Tomigunin (tunnetaan myös nimellä *Pioneer*) kanssa *Funkkia kiesiin* -nimisen yhteisalbumin Joku Roti Recordsin kautta 27. huhtikuuta 2011. Hannibal käyttää albumilla nimeä *Big Baali*. Albumi nousi julkaisuviikollaan (18/2011) Suomen virallisen listan 27. sijalle. Albumin kappaleesta "Kruisin' (niinkö Iceberg Slim)" on julkaistu myös musiikkivideo. Lisäksi Joku Roti Recordsin ympärillä pyörivän Joku Roti Mafian albumi julkaistaan syksyllä 2015.

Vuodesta 2014 Stark on vaikuttanut yhtyeessä Tre-Funk III yhdessä Haamun ja 6Mäen kanssa. Yhtyeen debyyttialbumi Planeetta Funk julkaistiin Monspilla lokakuussa 2016.

Taiteilijanimi
--------------

Hannibal sai taiteilijanimensä *Hannibal* jo nuorena, kun hänen ystävänsä ehdotti sitä historian tunnin jälkeen. Nimi tulee antiikin ajan sotapäälliköstä Hannibal Barkasta.

Diskografia
-----------

*Pääartikkeli: Hannibalin diskografia*
### Soolo

* *Streets of Nekala* (2009)
* *Ad Portas* (2010)
* *Viimiseen hengenvetoon* (2011)

### Big Baali & Tomigun

* *Funkkia kiesiin* (2011)

### Tulenkantajat

* *Tulenkantajat* (2001)
* *Teillä laki, meillä laulu* (2002)
* *Hyvää syntymäpäivää rouva presidentti* (2003)

### Hannibal & Soppa

* *Promoa huudeilles* (2005)
* *Pahat viinit* (2005)
* *Sun huudit ei oo seiffit* (2006)
* *Meiän asia* (2007)

### Tre-Funk III

* Planeetta Funk (2016)

Lähteet
-------

1. 1 2  Hannibal ja Soppa: Pohjoista tulta *Noise*.  22.11.2006. Viitattu 3.12.2011.
2. ↑  Äänestä kymppiä! osa VIII Paavo Arhinmäki *YouTube*.  21.1.2012. Viitattu 23.1.2012.
3. ↑  Räppilapsuus - Hannibal *Vimeo*. Viitattu 14.8.2013.
4. ↑  Hannibal pitää musiikin käsissään *Lapin Kansa*.  4.7.2011.  Arkistoitu 13.12.2013. Viitattu 3.12.2011.
5. ↑  Leppänen, Janne: Hannibal & Soppa *Yle*.  10.8.2010. Viitattu 26.1.2014.
6. ↑  Hannibal & Joku Roti Mafia: Streets of Nekala *Musiikkituottajat ry*. Viitattu 25.11.2011.
7. ↑  Hannibal & Joku Roti Mafia: Ad Portas *Musiikkituottajat ry*. Viitattu 25.11.2011.
8. ↑  Hannibal & Joku Roti Mafia: Viimiseen Hengenvetoon *Musiikkituottajat ry*. Viitattu 8.5.2012.
9. ↑  Lemmenpyssyt, Hobo News ja No Heroes *Desibeli*.  19.5.2010. Viitattu 25.11.2011.
10. ↑  Tampere on tänään Turussa okei *Sue*.  20.1.2011.  Arkistoitu 8.9.2014. Viitattu 25.11.2011.
11. ↑  Big Baali & Tomigun: Funkkia kiesiin *Musiikkituottajat ry*. Viitattu 25.11.2011.
12. ↑  Haastattelussa Hannibal *Redrum-187*.  1.11.2011. Viitattu 25.11.2011.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hannibal (artisti)**.
* Hannibal Joku Roti Recordsin sivustolla
* Hannibal Myspacessa (englanniksi)
* Meteli.net
* Hannibalin haastattelu Redrum-187 -sivustolla 16. maaliskuuta 2009
* Hannibalin haastattelu Redrum-187 -sivustolla 2. marraskuuta 2010
* Hannibalin haastattelu Redrum-187 -sivustolla 1. marraskuuta 2011
* Big Baalin ja Tomigunin haastattelu Redrum-187 -sivustolla
* Hannibal Räppilapsuus -sarjassa Vimeo -sivustolla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz
	+ 2

 |

 |